ભારતના રન મશીન નામથી જાણીતા ચેતેશ્વર પૂજારાએ શ્રીલંકા સામે ગુરૂવારે પોતાના કરિયરની 50મી મેચ રમ્યા હતા . ચેતેશ્વર પૂજારા વર્તમાન સમયમાં બેસ્ટ ભારતીય ટેસ્ટ બેટ્સમેન કહેવાય છે . પોતાની 50મી મેચમાં પૂજરાએ શાનાદાર રમતનું પ્રદર્શન કરતાં 4000ના ક્લબમાં એન્ટ્રી લીધી છે . શ્રીલંકા સામેની આ મેચમાં પૂજારા જ્યારે મેદાન પર આવ્યા ત્યારે તેઓ 4000 રન કરવાથી માત્ર 34 રન દૂર હતા . મેચમાં 34 રન ફટકારતાં જ તેમના 4000 રન પૂર્ણ થયા છે . આ સાથે જ મેચની શરૂઆત કરનાર ઓપનિંગ બેટ્સમેન કે . એલ . રાહુલે પણ રેકોર્ડ સર્જ્યો હતો . કે . એલ . રાહુલ સતત 6ઠ્ઠી અર્ધ - સદી ફટકારનાર પહેલા ભારતીય ઓપનર બન્યા છે . રાહુલની આ સતત 6ઠ્ઠી અને પોતાના ટેસ્ટ કરિયરની 8મી અર્ધ - સદી હતી . ચેતેશ્વર પૂજારા ચેતેશ્વર પૂજારાએ 50 ટેસ્ટ મેચોમાં 84 ઇનિંગ રમી આ ઉપલબ્ધિ મેળવી છે . નોંધનીય છે કે , રાહુલ દ્રવિડે પણ 84 ઇનિંગમાં જ ટેસ્ટ ક્રિકેટમાં પોતાના 4000 રન પૂર્ણ કર્યા હતા . 4000 રન પૂર્ણ કરતાની સાથે જ તેમણે સદી પણ ફટકારી છે . શ્રીલંકા વિરુદ્ધ આ તેમની સતત ત્રીજી સદી છે અને આ સાથે જ તેઓ 50મી ટેસ્ટ મેચમાં સદી ફટકારનારા સાતમા ભારતીય બેટ્સમેન બન્યા છે અને આમ કરનાર દુનિયાના 36મા બેટ્સમેન બન્યા છે . 3જા નંબરે ચેતેશ્વર પૂજારા 49 મેચ રમી ચૂકેલ ભારતીય ખેલાડીઓમાં સૌથી વધુ રન બનાવવાના મામલામાં હવે પૂજારાથી આગળ માત્ર ત્રણ ભારતીય દિગ્ગજ ખેલાડીઓ છે અને આ ત્રણેય ક્રિકેટમાંથી સંન્યાસ લઇ ચૂક્યા છે . પહેલા નંબરે છે વીરેન્દ્ર સહેવાગ , જેમણે 49 ટેસ્ટ મેચમાં 81 ઇનિંગમાં 51.54ના સરેરાશ સાથે 4020 રન ફટકાર્યા છે . બીજા નંબરે છે રાહુલ દ્રવિડ , જેમણે 49 ટેસ્ટ મેચમાં 86 ઇનિંગમાં 52.55 સરારેશ સાથે 4046 રન બનાવ્યા છે અને ત્રીજા નંબરે છે સુનીલ ગાવસ્કર . તેમણે 49 ટેસ્ટ મેચમાં 91 ઇનિંગમાં 56.11 સરેરાશ સાથે 4713 રન બનાવ્યા છે . લોકો પૂજારાને રાહુલ દ્રવિડના ઉત્તરાધિકારી કહે છે , કારણ કે પૂજારા પણ એક એવા બેટ્સમેન છે જેમની વિકેટ લેવા માટે વિરોધી ટીમના બોલર્સ આતુર રહે છે . કે . એલ . રાહુલ બુધવારની પત્રકાર પરિષદમાં જ કપ્તાન વિરાટ કોહલીએ જણાવ્યું હતું કે , ઓપનિંગ બેટ્સમેન તરીકે અભિનવ મુકુંદની જગ્યાએ કે . એલ . રાહુલ મેદાન પર ઉતરશે . ગુરૂવારની મેચમાં મેદાન પર ઉતરેલ કે . એ . રાહુલે સતત 6ઠ્ઠી અર્ધસદી ફટકારી વિરાટ કોહલીના નિર્ણયને યોગ્ય સાબિત કર્યો હતો . આ સાથે જ રાહુલે રાહુલ દ્રવિડ અને વિશ્વનાથ ગુંડપ્પાના રેકોર્ડની બરાબરી કરી છે . રસપ્રદ વાત એ છે કે , આ ત્રણેય ખેલાડીઓ કર્ણાટક રાજ્યમાંથી આવે છે . રાહુલે આ પહેલાં માર્ચમાં ઑસ્ટ્રેલિયા વિરુદ્ધની ટેસ્ટ સીરિઝમાં 5 અર્ધ - સદી ફટકારી હતી . બેંગલુરૂ ટેસ્ટમાં રાહુલે 2 ( 90 અને 51 ) , રાંચીમાં એક ( 67 ) અને ધર્મશાળા ટેસ્ટમાં 2 ( 60 અને 51 ) અર્ધસદી ફટકારી હતી .